## Gammafundur haldinn í sal Búseta við Háteigsveg í Reykjavík mánudaginn 2. mars 2020

María formaður setti fundinn, bauð fundarmenn velkomna og kveikti á kertunum.

1. Nafnakall 28 gammafélagar mættir: Björg, Björk, Bryndís Jóna, Edda P., Edda Vikar, Fríða Bjarney, Guðný, Hanna Halldóra, Helga G., Helga Th., Hertha, Hildur Sk., Hrefna S., Hrefna Þ., Ingibjörg Ein., Ingibjörg Jóhannsd., Ingibjörg Jónasd., Jóhanna, Kristín B., Kristín Jónsd. sagnfr., Margrét, María, Pálína, Ragnhildur, Rannveig, Renata, Sigríður, Svana og Vilborg.
2. Formaður færði Helga Thorlasíus kort með hamingjuóskum frá Gammakonum og ljóði eftir Gyrði Elíasson í tilefni 70 ára afmælis hennar.
3. Fundargerð frá 6. febrúar var lesin upp og samþykkt samhljóða.
4. Aðalerindi kvöldsins fjallaði um *Hvað brennur á unga fólkinu* en þau héldu tvö ungmenni þau Hertha Kristín Benjamínsdóttir og Jökull Ingi Þorvaldsson.

Hertha hóf mál sitt á því að segja frá Mannréttindasamtökunum Amnesty International, en það eru stærstu mannréttindasamtök í heimi, þau eru óháð og frjáls. Ungliðahreyfing Amnesty þar sem hún er meðlimur, er hreyfing ungmenna á aldrinum 14 – 25 ára. Hreyfingin stendur fyrir viðburðum, fræðslu og aðgerðum um allt land, í dag eru tveir öflugir hópar einn í Reykjavík og annar á Hornafirði. Þau taka þátt í stærri viðburðum á heimsvísu og safna undirskriftum. Hún sagði á áhrifaríkan hátt sögu manns sem var fangelsaður og látinn laus eftir undirskriftir fjölda manns um allan heim, um að láta hann lausann. Lauk máli sínu á að hvetja til þess að sem flestir skrifi undir bænaskjöl, það virkar og er það minnsta sem hægt er að gera til að auka mannréttindi á heimsvísu.

Jökull Ingi Þorvaldsson tók næst til máls, sem er oddviti umgmennaráðs UNICEF á Íslandi. Hann sagði frá starfsemi ungmennaráðsins. Helstu verkefnin eru að ná til barna og ungmenna og fá frá þeim þeirra skoðanir og álit um hin ýmsu málefni sem þau varðar. Síðan sagði hann frá verkefninu 30sek, en það er stuðningur og hjálp við börn á flótta. Þegar þau byrjuðu verkefnið þá var á 30sekundu fresti barn að verða að flóttamanni. Því næst sagði hann frá átakinu Heilabrot, en það var sett af stað til þess að fá heilbrigðisráðherra til að bregðast við brýnni þörf fyrir börn sem væru á bið í allt að eitt og hálft ár til að komast á barna og unglingadeild ríkisins. Ungmennaráðið vinnur með barnasáttmála sameinuðu þjóðanna, en hann á mikið erindi við börn í dag. Jökull fór yfir nokkra málaflokka sem ungmennaráði vinnur með s.s. samskipti lögreglu og barna, hinsegi börn, geðheilbrigði barna og ungmenna og auðvelt aðgengi að eiturlyfjum. Að lokum sagði hann frá UmBa en íslenska ríkið á að skila til sameinuðu þjóðanna skýrslu á átta ára fresti hvernig Ísland vinnur með barnasáttmálann og þá er t.d. farið í skóla til að fá rödd barna inn í viðkomandi skýrslu.

Fundarmenn voru mjög áhugasamir að spyrja og m.a. voru Hertha og Jökull spurð um hvaða áhrif þau teldu það hafa á þau að vinna í þeim samtökum sem þau eru í. Fyrst og fremst töldu þau að þau væru umburðarlyndari og hafi í gegnum þennan félagsskap lært að hlusta á aðra og öðlast skipulagshæfni. Lært fundarstjórn og væru núna öruggari með að standa frammi fyrir fólki og tala eins og þau væru að gera núna.

1. Eftir kaffihlé var Gammafélögum skipt upp í fjóra hópa til að ræða ákveðnar spurningar:
2. Erum við að vinna eftir markmiðum DKG?
3. Hvað finnst ykkur áhugaverðast/skemmtilegast á fundunum?
4. Er eitthvað sem þið viljið breyta í starfinu/fundum og ef svo er þá hverju?

Helstu niðurstöður varðandi fyrstu spurninguna var, við höfum ekki verið að ræða stefnumótun í menntamálum, en stöndum okkur vel í fræðslunni. Mættum hafa oftar hópumræður í stað fyrirspurna og gefa umsagnir um það sem er á döfinni hverju sinni í menntamálum og gera okkur sýnilegri.

Helstu niðurstöður varðandi spurningu tvö var áhugaveðast að taka þátt í félagsskap þar sem konur á ólíkum aldri í sama geira miðla af reynslu sinni og þekkingu. Fræðsla um svo margt, sem væri oftar en ekki, bæði fróðleg og skemmtileg. Eitthvað sem maður hefði ekki endilega sóst eftir en hefur svo gagn og gaman af, eykur víðsýni. Skemmtilegt og gefandi að hafa árlegu uppákomurnar s.s. jólafundinn, bókafundinn, vorfundinn og DKG þingin. Svo er gaman að spjalla í kaffitímanum.

Helstu niðurstöður varðandi spurningu þrjú var við viljum fá meiri tíma til að tala saman, hafa oftar umræður/erindi um það sem er að gerast í þjóðfélaginu, mætti ef til vill oftar hafa mismunandi form á fundum s.s. fara í heimsóknir og sjá mismunandi vinnustaði. Gott skipulag á skipun stjórnar, tímabilið hæfilegt, en mætti huga að því alltaf sé ein af yngri konunum í stjórn. Til að kynnast enn betur væri t.d. sjallt að ein og ein kona kynnti sig sérstaklega á fundi og byrja á nýjustu félögunum. Orð til umhugsunar eiga að vera leiftur um það sem viðkomandi er efst í hug og ekki taka lengri tíma en 5. Mínútur, allir hóparnir komu inn á þetta atriði.

1. Formaður sagði frá því að á næsta fund kemur forseti landsambands DKG Ingibjörg Elsa Guðmundsdóttir og fyrirlesarinn verður Hafdís Hanna Egilsdóttir. Minnti á vorþing DKG í Borgarnesi í byrjun maí og vorfund Gamma sem verður á Álftanesi 3. júní.
2. Undir liðnum önnur mál tók Ingibjörg Jónasdóttir til máls. Hún sagði frá ferð sinni til Mexíco sem var sérlega vel heppnuð þar hitti hún DKG konur frá Mexíco og upplifði sterka samstöðu með DKG konum þar, en þær halda ráðstefnu annað hvert ár þar sem eingöngu er töluð spænska. Umfjöllunarefni þessarar ráðstefnu var kynfrelsi, en í Mexcó eiga konur og jarðarsett fólk hvað varðar kynhegðun mjög undir högg að sækja hvað varðar jafnrétti svo ekki sé meira sagt.

Formaður sleit fundi kl. 22:00 og slökkti á kertum vináttu, trúmennsku og hjálpsemi.

Ritari

Hildur Skarphéðinsdóttir